**RÁMCOVÁ KÚPNA ZMLUVA**

uzavretá v súlade s § 409 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“) s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) ako výsledok zrealizovaného verejného obstarávania zverejneného v Úradnom vestníku EÚ zo dňa \_\_\_\_\_\_\_\_\_\_\_\_\_2020 pod č. \_\_\_\_\_\_\_\_\_\_\_\_\_\_\_\_\_\_\_ a vo Vestníku verejného obstarávania č. \_\_\_\_/2020 zo dňa \_\_\_\_\_\_\_\_\_\_\_\_\_2020 pod zn. \_\_\_\_\_\_\_\_\_ - MST **pre časť 1 predmetu zákazky** (ďalej len „**Verejné obstarávanie**“)

(ďalej len: „**Zmluva**")

**Článok I**

**Zmluvné strany**

**Kupujúci:**

Obchodné meno: **Odvoz a likvidácia odpadu a.s. v skratke: OLO a.s.**

So sídlom: Ivanská cesta 22, 821 04 Bratislava

Zápis: Obchodný register Okresného súdu Bratislava I,

oddiel: Sa, vložka č.: 482/B

V zastúpení: Ing. Martin Maslák, predseda predstavenstva a

Ing. Andrej Rutkovský, člen predstavenstva

IČO: 00 681 300

IČ DPH: SK202 031 8256

Bankové spojenie: ČSOB, a. s.

Číslo účtu: 25332773/7500

IBAN: SK37 7500 0000 0000 2533 2773

Internetová adresa: [www.olo.sk](http://www.olo.sk)

(ďalej len ako **„Kupujúci“**)

a

**Predávajúci:**

Obchodné meno: [●]

Sídlo: [●]

Zápis: Obchodný register [●] Okresného súdu [●],

Oddiel: [●], Vložka číslo:  [●]

V zastúpení: [●]

IČO: [●]

IČ DPH: [●]

Bankové spojenie: [●]

Číslo účtu: [●]

Telefón.:

(ďalej len ako **„Predávajúci“**)

(Kupujúci a Predávajúci spolu ďalej aj ako **„Zmluvné strany“**)

po vzájomnej dohode uzatvárajú túto Zmluvu na základe Verejného obstarávania na predmet zákazky.

**Článok II**

**Predmet zmluvy**

* 1. Predmetom tejto Zmluvy je záväzok Predávajúceho dodať Kupujúcemu na základe objednávky nové, nepoužívané **špeciálne zberové vozidlá s lineárnym lisovaním určených na odvoz komunálneho odpadu s celkovou hmotnosťou do 9 t**, špecifikované v tejto Zmluve, bez vád, vrátane poskytnutia súvisiacich dokumentov a previesť na Kupujúceho vlastnícke právo k týmto vozidlám a záväzok Kupujúceho tieto vozidlá prevziať a uhradiť Predávajúcemu cenu podľa tejto Zmluvy.
  2. Účelom tejto Zmluvy je stanoviť práva a povinnosti Zmluvných strán a štandardné podmienky obchodného vzťahu medzi Zmluvnými stranami, ktoré sa budú aplikovať na kúpne zmluvy na vozidlá, ktoré budú Zmluvné strany uzatvárať výhradne na žiadosť Kupujúceho vo forme objednávok vystavených Kupujúcim (ďalej len „**Objednávka**“) a potvrdených Predávajúcim (každá z takýchto obojstranne potvrdených Objednávok ďalej len ako **„Jednotlivá kúpna zmluva“**). Ustanovenia tejto Zmluvy sa budú primerane aplikovať na Jednotlivú kúpnu zmluvu v rozsahu, v akom konkrétna Jednotlivá kúpna zmluva jednotlivé práva a povinnosti Zmluvných strán neupraví inak.
  3. Predávajúci sa zaväzuje za podmienok dohodnutých v tejto Zmluve uzatvárať s Kupujúcim Jednotlivé kúpne zmluvy, predmetom ktorých bude záväzok Predávajúceho dodať Kupujúcemu presne určené množstvo nových, nepoužívaných **špeciálnych zberových vozidiel s lineárnym lisovaním určených na odvoz komunálneho odpadu s celkovou hmotnosťou do 9 t**, špecifikovaných v tejto Zmluve (ďalej len **„Vozidlo“** v jednotnom čísle alebo **„Vozidlá“** v množnom čísle) do miesta dodania určeného v článku III. tejto Zmluvy za jednotkové ceny uvedené v Prílohe č. 1, ktorá je neoddeliteľnou súčasťou tejto Zmluvy a Kupujúci sa zaväzuje riadne a včas dodané Vozidlá od Predávajúceho prevziať a zaplatiť kúpnu cenu podľa tejto Zmluvy.

* 1. Dodávané Vozidlá musia spĺňať technickú špecifikáciu uvedenú v Prílohe č. 2 tejto Zmluvy.
  2. Súčasťou dodaného Vozidla je vždy aj príslušná dokumentácia, vrátane návodu na použitie, príslušné osvedčenia, atesty, certifikáty a protokoly o vykonaných skúškach, osvedčenie o evidencii vozidla, záznam zaškolenia obsluhy, technické osvedčenie pre pracovnú nadstavbu, servisná knižka, návod na obsluhu a údržbu, katalóg náhradných dielov pre pracovnú nadstavbu, ktorou je Kupujúci povinný disponovať pri používaní dodaného Vozidla v cestnej premávke podľa zákona č. 106/2018 Z.z.o prevádzke vozidiel v cestnej premávke a o zmene a doplnení niektorých zákonov v znení neskorších predpisov a podľa iných súvisiacich všeobecne záväzných právnych predpisov. Dokumentáciu je Predávajúci povinný predložiť v slovenskom jazyku alebo v českom jazyku.
  3. Zmluvné strany sa dohodli, že táto Zmluva je zmluvou rámcovou a ustanovenia tejto Zmluvy nemožno vykladať ako povinnosť Kupujúceho objednať si u Predávajúceho Vozidlá. Predpokladané množstvo Vozidiel uvedené v tejto Zmluve nie je pre Kupujúceho záväzné. Skutočne objednané množstvo Vozidiel počas trvania tejto Zmluvy môže byť nižšie ako predpokladané množstvo a Kupujúci si vyhradzuje právo neobjednať Vozidlá. Predmetom fakturácie bude len skutočne dodané množstvo Vozidiel.

**Článok III**

**Miesto plnenia, vlastnícke právo a prechod nebezpečenstva škody**

1. Miestom plnenia je sídlo Kupujúceho v prípade, ak nie je v Objednávke alebo Jednotlivej kúpnej zmluve uvedené inak.
2. Vlastnícke právo k Vozidlu a nebezpečenstvo škody na Vozidle prechádza na Kupujúceho okamihom prevzatia Vozidla podľa Objednávky/ Jednotlivej kúpnej zmluvy uzatvorenej v zmysle tejto Zmluvy.

**Článok IV**

**Kúpna cena**

* 1. Kúpna cena za dodané Vozidlá bola určená dohodou v zmysle zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z. ktorou sa vykonáva zákon č. 18/1996 Z. z. o cenách na základe výsledku Verejného obstarávania (ďalej len ako **„Cena“**). Kupujúci sa zaväzuje zaplatiť za Vozidlá Cenu, ktorá bude určená v zmysle Prílohy č. 1 k tejto Zmluve.
  2. V Cene budú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Predávajúceho, najmä dopravné náklady do miesta plnenia, balné, náklady vykladania Vozidiel v mieste plnenia, clo, iné dane a iné poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom verejnej moci ako aj dodanie dokumentácie, ktorá je nevyhnutná na užívanie Vozidiel alebo s nimi súvisí. V kúpnej Cene sú zahrnuté všetky náklady na zaškolenie obsluhy v sídle Kupujúceho, ako i ostatné náklady súvisiace s dodaním Vozidiel.
  3. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) v deň vzniku daňovej povinnosti.
  4. Maximálna celková Cena uhradená Kupujúcim na základe tejto Zmluvy/Objednávok/Jednotlivých kúpnych zmlúv v súlade s výsledkom verejného obstarávania a s touto Zmluvou je [●],- EUR bez DPH (slovom [●] eur), počas celej doby trvania Zmluvy v zmysle Prílohy č. 1 tejto Zmluvy.

Článok V

Platobné a fakturačné podmienky

* 1. Kupujúci uhradí Predávajúcemu kúpnu Cenu v lehote splatnosti na základe faktúry, ktorú je Predávajúci povinný vystaviť najneskôr do pätnástich (15) dní odo dňa dodania Vozidiel.
  2. Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a zákona o DPH. Faktúra bude obsahovať aj číslo Objednávky/ Jednotlivej kúpnej zmluvy. Prílohou faktúry bude potvrdený preberajúci a odovzdávajúci protokol podľa článku 6.11 tejto Zmluvy.
  3. Lehota splatnosti faktúry je šesťdesiat (60) dní odo dňa jej doručenia Kupujúcemu.
  4. V prípade, ak faktúra neobsahuje všetky náležitosti podľa zákona o DPH alebo tejto Zmluvy, Kupujúci je oprávnený vrátiť faktúru Predávajúcemu a požiadať ho o odstránenie nedostatkov a o vystavenie novej faktúry. V takomto prípade nová šesťdesiat (60) dňová lehota splatnosti začína plynúť v deň, kedy bola opravená faktúra doručená Kupujúcemu.
  5. Faktúra sa považuje za zaplatenú dňom, kedy bude z  bankového účtu Kupujúceho poukázaná príslušná platba v prospech účtu Predávajúceho.
  6. Faktúra môže byť Kupujúcemu zasielaná aj elektronicky, ak Predávajúci uzavrel s Kupujúcim osobitnú zmluvu o elektronickom prijímaní faktúr. V takomto prípade sa na doručovanie faktúr budú vzťahovať ustanovenia takejto zmluvy.
  7. Zmluvné strany sa dohodli, že Kupujúci je oprávnený započítať si svoju pohľadávku po lehote splatnosti aj bez súhlasu Predávajúceho oproti akejkoľvek splatnej pohľadávke Predávajúceho voči Kupujúcemu. O započítaní pohľadávky je Kupujúci povinný písomne informovať Predávajúceho.
  8. Predávajúci prehlasuje, že ku dňu podpisu tejto Zmluvy [uplatňuje/neuplatňuje] osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
  9. V prípade, ak sa Predávajúci rozhodne začať uplatňovať vyššie uvedenú úpravu v zmysle § 68d zákona o DPH, je povinný o tejto skutočnosti bezodkladne písomne informovať Kupujúceho. Rovnako je Predávajúci uplatňujúci úpravu v zmysle § 68d zákona o DPH povinný bezodkladne písomne informovať Kupujúceho o skončení uplatňovania tejto úpravy.
  10. V prípade, ak v dôsledku nesprávneho uplatnenia dane z pridanej hodnoty Kupujúcim vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Predávajúcim bude Kupujúcemu dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Predávajúci povinný tieto uhradiť Kupujúcemu.
  11. Predávajúci sa zaväzuje, že v prípade, ak bude zaradený do zoznamu osôb vedenom Finančným riaditeľstvom Slovenskej republiky v zmysle § 69 ods. 15 zákona o DPH, u ktorých nastali dôvody na zrušenie registrácie z úradnej moci v zmysle § 81 zákona o DPH, bude o tejto skutočnosti okamžite informovať Kupujúceho. V tomto prípade, alebo v prípade, ak Kupujúci zistí skutočnosti podľa predchádzajúcej vety sám, Predávajúci vyjadruje svoj súhlas s tým, aby Kupujúci uhradil Predávajúcemu iba základ dane a čiastka DPH bude:
  12. uhradená priamo miestne a vecne príslušnému daňovému úradu podľa sídla Predávajúceho na základe výzvy daňového úradu, pričom o tejto skutočnosti bude Predávajúci bez zbytočného odkladu informovaný, alebo
  13. uhradená Predávajúcemu bez zbytočného odkladu potom, čo preukáže potvrdenie z miestne a vecne príslušného daňového úradu o neexistencii daňových nedoplatkov.

**Článok VI**

**Dodacie podmienky**

* 1. Zmluvné strany sa dohodli na elektronickom prijímaní a doručovaní Objednávok, pričom osobami zodpovednými za doručovanie a prijímanie objednávok sú kontaktné osoby podľa čl. VIII tejto Zmluvy.
  2. Kupujúci zašle elektronicky naskenovanú podpísanú Objednávku Predávajúcemu s určením termínu dodania, množstva a typu Vozidla a odberného miesta kontaktnej osobe podľa tohto článku alebo osobe, ktorá bude neskôr, v súlade s touto Zmluvou preukázateľne oznámená ako nová kontaktná osoba.
  3. Predávajúci je povinný do 3 pracovných dní písomne potvrdiť prijatie Objednávky a  to tak, že Predávajúcim podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú objednávku elektronicky vo forme naskenovaného dokumentu na e-mailovú adresu kontaktnej osoby Kupujúceho podľa tohto článku. Doručením potvrdenej Objednávky je uzatvorená Jednotlivá kúpna zmluva.
  4. Predávajúci nie je oprávnený odmietnuť potvrdenie Objednávky, ak táto bola zaslaná v zmysle tejto Zmluvy.
  5. Zmluvné strany sa dohodli, že v prípade, ak Predávajúci nepotvrdí Objednávku v lehote uvedenej v  bode 6.2. tohto článku Zmluvy, ani v tejto lehote Objednávku neodmietne, bude sa táto považovať za Predávajúcim potvrdenú (akceptovanú).
  6. Potvrdením Objednávky sa Predávajúci zaväzuje dodať Vozidlá v termíne a v rozsahu danom Objednávkou, za podmienok dojednaných v tejto Zmluve (Jednotlivá kúpna zmluva).
  7. Lehota na dodanie Vozidiel bude v Objednávke uvedená počtom dní / mesiacov odo dňa potvrdenia Objednávky v súlade s údajmi uvedenými v Prílohe č. 2 tejto Zmluvy. V prípade potreby sa Predávajúci zaväzuje uskutočniť dodávku Vozidiel aj v kratšej lehote, táto lehota ale bude vopred konzultovaná s Predávajúcim pred odoslaním Objednávky. Následne Predávajúci potvrdí Objednávku v súlade s bodom 6.3 tejto Zmluvy.
  8. Predávajúci dodá objednané Vozidlá do miesta plnenia v súlade s touto Zmluvou a Objednávkou/Jednotlivou kúpnou zmluvou v čase určenom v Objednávke/ Jednotlivej kúpnej zmluve, počas pracovných dní v čase od 07.00 hod. do 12.00 hod.
  9. Predávajúci doručí písomnú výzvu na prevzatie Vozidla/ Vozidiel najmenej dva (2) pracovné dni pred predpokladaným termínom prevzatia.
  10. V prípade, ak hrozí, že Predávajúci nedodá Vozidlá v lehote určenej podľa tejto Zmluvy, resp. podľa lehoty určenej v Objednávke/ Jednotlivej kúpnej zmluve, Predávajúci bude o tejto skutočnosti informovať Kupujúceho bez zbytočného odkladu po tom, čo sa o tejto skutočnosti dozvie.
  11. Predávajúci sa zaväzuje, že Vozidlá budú dodané vrátane zákonom požadovanej povinnej výbavy vozidiel kategórie N3 spolu s príslušnou dokumentáciou a dokladmi, ktoré sú potrebné na prevzatie Vozidiel a na jeho užívanie podľa tejto Zmluvy (ďalej aj ako „technická dokumentácia“). Prevzatie Vozidiel sa potvrdí v preberajúcom a odovzdávajúcom protokole, ktorý podpíšu obe Zmluvné strany a ktorý bude obsahovať minimálne tieto údaje:

1. množstvo a typ dodaných Vozidiel,
2. záznam o zaškolení obsluhy,
3. COC List (*certificate of comformity*)
4. CEMTY (pre emisnú normu euro 6 a vyššie)
5. potvrdenie o hlučnosti podvozku (*Larmes*)
6. technické osvedčenia pre pracovnú nadstavbu,
7. servisnú (záručnú) knižku pre podvozok a nadstavbu,
8. návod na obsluhu a údržbu pre podvozok a pracovnú nadstavbu vrátane zásad bezpečnosti práce pri ich prevádzkovaní, opravách a údržbe,
9. katalógy náhradných dielov pre pracovnú nadstavbu,
10. písomné poučenie o spôsobe vykonávania servisných prehliadok, vrátane rozsahu a bližšieho popisu servisných činností počas predpokladanej výkonovej a časovej doby životnosti pre každú samostatne funkčnú časť Vozidla (podvozok, pracovná nadstavba) podľa odporúčaní ich výrobcov,
11. predpokladaný časový rozsah predpísaných servisných úkonov, spôsob vykonania servisných úkonov – v sídle Predávajúceho, resp. v sídle servisného strediska autorizovaného servisu a pod.,
12. čitateľné mená a priezviská a podpisy povereného odovzdávajúcej osoby a preberajúcej osoby,
13. pečiatku a dátum prevzatia Vozidla Kupujúcim,

(ďalej len „**Preberajúci a odovzdávajúci protokol**“).

* 1. Predávajúci zaškolí zamestnancov Kupujúceho v sídle Kupujúceho tak, aby títo zamestnanci po takomto jednodňovom zaškolení bez ďalších podmienok mohli samostatne vykonávať také úkony zodpovedajúce plánu údržby stanoveného výrobcom podvozku a/alebo výrobcom nadstavby a také drobné opravy, ktoré Kupujúcemu na základe poučenia dodaného s plánom údržby umožní vykonávať Predávajúci v rozsahu, v ktorom Kupujúci nemôže porušiť záručné podmienky Vozidla, a ktoré nespadajú pod záručný servis, vrátane používania softvéru (ďalej len „SW“) Vozidla (tak pre podvozok Vozidla, ako aj pre nadstavbu Vozidla, ak je nadstavba vybavená SW), a to v deň dodania prvého Vozidla. Zamestnanci Kupujúceho sú oprávnení vykonávať údržbu podľa plánu údržby stanoveného výrobcom podvozku a/alebo výrobcom nadstavby, ktorý Kupujúcemu predloží Predávajúci ku dňu zaškolenia zamestnancov Kupujúceho s cieľom, aby mohlo byť Vozidlo bezodkladne uvedené do prevádzky Kupujúceho, a to v takom rozsahu úkonov umožnených Predávajúcim na základe jeho poučenia, v ktorom Kupujúci nemôže porušiť záručné podmienky Vozidla. Zmluvné strany sa dohodli, že vykonaním údržby Vozidla podľa plánu údržby a zaškolenia zamestnancov Kupujúceho v rozsahu podľa tohto odseku Zmluvy nedochádza k porušeniu záručných podmienok Vozidla.
  2. Kupujúci nadobúda od Predávajúceho v zmysle Zmluvy vlastnícke práva ku kompletnej technickej dokumentácii, tvoriacej príslušenstvo Vozidla, podkladom a produktom požadovaným v tejto Zmluve k dodaniu Vozidla, vrátane práv na ich používanie na účel vyhotovenia rozmnoženín a práv na ich odplatný a bezodplatný prevod alebo prechod na tretie osoby. Kupujúci zároveň od Predávajúceho nadobúda v zmysle Zmluvy nevýhradnú licenciu v územne a vecne neobmedzenom rozsahu k SW dodanému Predávajúcim na požitie nevyhnutnom na dosiahnutie účelu zmluvy v zmysle § 65 zákona č. 185/2015 Z.z. Autorský zákon v znení neskorších predpisov, najmä, ale nie výlučne na užívanie v rozsahu zaškolenia zamestnancov Kupujúceho na používanie uvedeného SW. Odplata za licenciu je zahrnutá v Cene Vozidla. Kupujúci je oprávnený postúpiť licenciu v prípade prevodu alebo prechodu vlastníckeho práva alebo iného práva k Vozidlu, s čím udeľuje Predávajúci svoj výslovný súhlas.
  3. V prípade, ak Kupujúci prevezme Vozidlo/Vozidlá s vadou/ami, je povinný tieto vady popísať v Preberacom a odovzdávajúcom protokole s určením termínu na odstránenie vád/vady bez zbytočného odkladu.
  4. Kupujúci je oprávnený odmietnuť prevziať dodávku Vozidla, ktoré má vady alebo nekompletnú dodávku Vozidiel. Kupujúci si vyhradzuje právo odmietnuť prebratie celej dodávky Vozidiel, alebo odmietnuť dodávku Vozidiel v časti plnenia.
  5. Predávajúci záväzne prehlasuje, že ním dodávaný Vozidlá spĺňa požadovanú kvalitu podľa požiadaviek Kupujúceho v súlade s podmienkami Verejného obstarávania a požiadavkami príslušných platných technických alebo iných noriem a všeobecne záväzných právnych predpisov. Súčasťou dodaného Vozidla bude aj dokumentácia podľa bodu 2.5 tejto Zmluvy.
  6. Kupujúci prevezme Vozidlo po ukončení zaškolenia zamestnancov Kupujúceho vrátane zaškolenia k SW vozidla podpísaním Preberacieho a odovzdávacieho protokolu, ktorý podpíše za Kupujúceho osoba oprávnená na rokovanie vo veciach technických alebo iná poverená osoba, s tým, že súčasťou prevzatia Vozidiel bude aj obhliadka, počas ktorej Kupujúci skontroluje funkčnosť preberaného Vozidla.
  7. Predávajúci je počas plnenia tejto Zmluvy povinný dodržiavať zásady bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež ako „**HSE predpisy**“), interné predpisy Kupujúceho, najmä, ale nie výlučne Prevádzkový poriadok zberného dvora dostupného na web stránke Kupujúceho.

V prípade, ak sa na vykonávanie činnosti Predávajúceho vzťahujú aj iné interné predpisy Kupujúceho, alebo budú v budúcnosti takéto interné predpisy prijaté, tieto sú záväzné pre Predávajúceho dňom doručenia ich znenia Predávajúcemu.

Podpisom tejto Zmluvy Predávajúci prehlasuje, že sa oboznámil s týmito internými predpismi, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Predávajúci sa zaväzuje na výkon činnosti na území Kupujúceho zamestnávať len pracovníkov preškolených z interných predpisov.

* 1. Kupujúci je oprávnený v priebehu účinnosti tejto Zmluvy zmeniť interné predpisy. O tejto zmene bude Predávajúceho informovať zaslaním e-mailovej správy na e-mailové adresy kontaktných osôb uvedených v tejto Zmluve alebo na e-mailové adresy kontaktných osôb, ktoré budú neskôr v súlade s touto Zmluvou preukázateľne oznámené ako nové kontaktné osoby, resp. nové e-mailové adresy.

Predávajúci je povinný sa s oznámenými zmenami interných predpisov oboznámiť v súlade s týmto odsekom Zmluvy a tieto dodržiavať, pričom sú tieto interné predpisy záväzné pre Predávajúceho dňom ich účinnosti. V prípade, ak Kupujúci nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre Predávajúceho dňom prijatia e-mailovej správy s informáciou o ich zmene. Predávajúci sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.

Pre vylúčenie pochybností sa Zmluvné strany dohodli, že pre zmenu interných predpisov nie je potrebné uzatvárať písomný dodatok k tejto Zmluve.

* 1. Predávajúci je povinný kontrolovať dodržiavanie HSE predpisov a interných predpisov svojimi subdodávateľmi a Kupujúci je oprávnený kontrolovať dodržiavanie týchto predpisov zo strany Predávajúceho a jeho subdodávateľov. Predávajúci zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba predávajúceho (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia na území Kupujúceho alebo pri činnosti vykonávanej v záujme Kupujúceho, zaväzuje sa Predávajúci bez zbytočného odkladu o tom informovať kontaktnú osobu/zástupcu Kupujúceho a zaväzuje sa spolupracovať za účelom vyšetrenia a objasnenia tejto udalosti. Kupujúci považuje za pracovníka Predávajúceho alebo jeho subdodávateľa každú osobu, ktorá vykonáva podľa tejto Zmluvy prácu pre Predávajúceho alebo jeho subdodávateľa, bez ohľadu na to, aký je medzi nimi zmluvný vzťah.

Článok VII

Záruka za akosť

* 1. Predávajúci je povinný dodať Vozidlá s parametrami a v kvalite podľa tejto Zmluvy a Technickou špecifikáciou, ktorá zároveň ako Príloha č. 2 tvorí aj neoddeliteľnú súčasť tejto Zmluvy.
  2. Predávajúci poskytuje záruku za akosť a zodpovedá za vady dodaného Vozidla počas záručnej doby, ktorá je dvadsaťštyri (24) mesiacov odo dňa dodania Vozidla podľa bodu 3.1 tejto Zmluvy. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá Predávajúci a Kupujúci nemôže Vozidlá riadne užívať.
  3. Predávajúci prehlasuje, že Vozidlo podľa tejto Zmluvy nie je zaťažené žiadnymi právnymi, ani inými vadami (vrátane autorských práv). Predávajúci prehlasuje, že k je oprávnený udeliť Kupujúcemu licenciu podľa článku VI tejto Zmluvy. V opačnom prípade zodpovedá Kupujúcemu za akúkoľvek škodu, ktorá Kupujúcemu vznikne porušením tohto záväzku a nepravdivosťou tohto prehlásenia, vrátane nárokov a práv tretích osôb a zaväzuje sa túto škodu Kupujúcemu nahradiť v celom rozsahu a bezodkladne na vlastné náklady odstrániť právne vady Vozidla, resp. odškodniť Kupujúceho od nárokov tretích osôb.
  4. Predávajúci zabezpečí v rámci záručnej doby všetky opravy mechanického charakteru, opravy hydraulických častí nadstavby, opravy elektroniky nadstavby na základe diagnostiky porúch, ktorú Predávajúci vykoná podľa odporúčaní udávaných výrobcom.
  5. Kupujúci je povinný oznámiť Predávajúcemu zjavné vady na dodanom Vozidle, o ktorých sa dozvedel po ich prevzatí, najneskôr do tridsiatich (30) dní odo dňa dodania Vozidla podľa bodu 3.1 tejto Zmluvy. Kupujúci je povinný oznámiť skryté vady na dodanom Vozidle počas celej záručnej doby bez zbytočného odkladu od zistenia týchto vád.
  6. Kupujúci je povinný oznámiť Predávajúcemu vady Vozidla písomne kontaktnej osobe Predávajúceho uvedenej v článku VIII. tejto Zmluvy.
  7. Uznanie alebo neuznanie reklamovanej vady Vozidla je Predávajúci povinný písomne oznámiť do štyridsiatich ôsmich (48) hodín od písomného nahlásenia reklamácie Predávajúcemu, pričom túto lehotu je Predávajúci povinný dodržať aj v prípade, ak reklamované vady odmieta uznať kontaktnej osobe uvedenej v článku VIII. tejto Zmluvy. Predávajúci v oznámení o neuznaní reklamovanej vady podľa tohto bodu zmluvy je povinný riadne, kvalifikovane a odborne zdôvodniť neuznanie reklamovaného nároku Kupujúceho.
  8. Zmluvné strany sa dohodli, že Kupujúci je oprávnený nahlásiť vady Vozidla kontaktnej osobe Predávajúceho vo veciach technických podľa článku VIII tejto Zmluvy aj telefonicky alebo elektronicky, pričom oznámenie doplní písomne do troch (3) dní odo dňa elektronického/ telefonického oznámenia vady. Predávajúci je povinný uznanie alebo neuznanie reklamovanej vady Vozidla písomne oznámiť do štyridsiatich ôsmich (48) hodín od písomného nahlásenia reklamácie Predávajúcemu.
  9. Počas plynutia záručnej doby a po riadnom uplatnení reklamácie vady Vozidla má Kupujúci právo, aby bola vada Predávajúcim bezplatne, včas a riadne odstránená. Ak sa Zmluvné strany nedohodnú inak, Predávajúci je povinný odstrániť vady na dodanom Vozidle do desiatich (10) pracovných dní od ich oznámenia Kupujúcim, ak sa Predávajúci a Kupujúci písomne nedohodnú inak. V prípade, že vada nebude odstránená v lehote podľa predchádzajúcej vety alebo v lehote určenej dohodou Zmluvných strán, Predávajúci poskytne bezodplatne počas doby odstraňovania vady až do doby protokolárne/ preukázateľne odovzdaného Vozidla bez vád náhradné Vozidlo, typovo a parametricky spĺňajúce úroveň Vozidla s vadou. Záručná doba sa predlžuje o dobu od potvrdenia o uznaní reklamovanej vady do času protokolárneho / preukázateľného odovzdania Vozidla bez vád, teda doba počas ktorej sú v rámci záručnej opravy odstraňované vady Vozidla, za ktoré zodpovedá Predávajúci a pre ktoré Kupujúci nemôže predmet kúpy riadne užívať.
  10. V prípade, ak Predávajúci neodstráni riadne uznané reklamované vady v lehote uvedenej v tomto článku Zmluvy, prípadne neposkytne Kupujúcemu náhradný predmet kúpy (Vozidlo), má Kupujúci právo od Zmluvy odstúpiť.
  11. Predávajúci je v prípade nahlásenia vady Vozidla povinný zabezpečiť výjazd technika a/alebo prijatie Vozidla do miesta odstránenia vady (ďalej len „**Servis**“) do dvadsiatich štyroch (24) hodín od nahlásenia poruchy písomne alebo elektronicky/ telefonicky Kupujúcim, podľa toho, ktoré oznámenie nastalo skôr.
  12. Odtiahnutie Vozidla a/alebo odvoz Vozidla z prevádzok Kupujúceho  do miesta odstránenia vady určené Predávajúcim (Servisu) v prípade, ak vadu Vozidla nie je možné odstrániť u Kupujúceho, zabezpečí Predávajúci na vlastné náklady. Pri odovzdaní Vozidla bude spísaný protokol o odovzdaní, v ktorom bude zaznačený stav pohonných hmôt v nádrži (ďalej len „**PHM**“). Predávajúci má povinnosť pri odovzdaní Vozidla po odstránení vady vrátiť Vozidlo s rovnakým stavom PHM, ako je uvedený v protokole o odovzdaní vozidla.
  13. V prípade, ak Predávajúci odmietne odstrániť vady, alebo neodstráni vady v lehote podľa tohto článku Zmluvy, je Kupujúci oprávnený odstrániť vady Vozidla sám alebo prostredníctvom ním poverenej osoby (servisu) na náklady Predávajúceho.
  14. V prípade, ak sú vady neodstrániteľné, alebo v prípade, ak sa vady Vozidla odstraňované opakovane Kupujúci môže akceptovať odstránenie vád výmenou vadného Vozidla za Vozidlo bez vád.

Článok VIII

Komunikácia a doručovanie

* 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
  2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Kupujúceho vo veciach zmluvných je:

[●], tel.: [●], e-mail: [●].

Kontaktnou osobou za Kupujúceho vo veciach technických je:

[●], tel. [●], e-mail: [●].

Kontaktnou osobou za Kupujúceho vo veciach o veci odosielania elektronických objednávok je:

[●], tel. [●], e-mail: [●].

Kontaktnou osobou za Predávajúceho vo veciach zmluvných je:

[●], tel.: [●], email: [●].

Kontaktnou osobou za Predávajúceho vo veciach technických je:

[●], tel. [●], e-mail: [●].

Kontaktnou osobou za Predávajúceho veciach o veci prijímania elektronických objednávok je:

[●], tel. [●], e-mail: [●].

* 1. Korešpondencia súvisiaca so Zmluvou musí byť v slovenskom alebo českom jazyku a bude sa považovať za doručenú:
  2. v deň doručenia zásielky, ak bola zásielka doručená osobne alebo kuriérnou službou, alebo
  3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
  4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
  5. Odstúpenie od Zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
  6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.

Článok IX

Ukončenie Zmluvy

* 1. Zmluva sa uzatvára na dobu určitú, a to 24 mesiacov odo dňa uzatvorenia tejto Zmluvy alebo do vyčerpania stanoveného finančného limitu podľa bodu 4.4 tejto Zmluvy podľa toho, ktorá skutočnosť nastane skôr.
  2. Zmluvný vzťah možno ukončiť aj:

1. Písomnou dohodou Zmluvných strán,
2. Odstúpením od Zmluvy zo strany Kupujúceho alebo Predávajúceho v prípade podstatného porušenia Zmluvy,
3. Písomnou výpoveďou Kupujúceho.
   1. Kupujúci je oprávnený písomne odstúpiť od tejto Zmluvy alebo od jednotlivej Objednávky/Jednotlivej kúpnej zmluvy ako pri podstatnom porušení zmluvy, pričom Zmluva/Objednávka/Jednotlivá kúpna zmluva zaniká dňom doručenia odstupujúceho prejavu Predávajúcemu, a to bez akejkoľvek povinnosti na náhradu škody, najmä ak:
4. Predávajúci je v omeškaní s dodaním Vozidla viac ako päť dní, alebo
5. Predávajúci zásadne porušil podmienky Etického kódexu zverejneného na web stránke Kupujúceho, alebo
6. Predávajúci porušil svoju povinnosť zachovávať mlčanlivosť, ku ktorej sa zaviazal v tejto Zmluve, alebo
7. vyhlásenie alebo správanie/konanie Predávajúceho poškodilo dobré meno alebo podnikateľskú dôveryhodnosť Kupujúceho, alebo
8. dodané Vozidlo má opakovane vady, pričom za opakované vady sa pokladá dodanie Vozidla, ktoré má vady minimálne v dvoch zásielkach (dodaniach) v priebehu šiestich (6) mesiacov, alebo to isté Vozidlo má opakovane vady minimálne dva (2) krát v priebehu dvanástich (12) mesiacov,
9. pred termínom plnenia je zrejmé, že Predávajúci bude v omeškaní s dodaním Vozidla, alebo Zmluvu poruší inak podstatným spôsobom a Kupujúci nemá záujem na plnení s takýmto omeškaním, resp. porušením, alebo
10. Predávajúci opakovane alebo závažne porušil ďalšie svoje zmluvné povinnosti uvedené v tejto Zmluve, alebo
11. Predávajúci obzvlášť závažne porušil HSE predpisy (predpisy BOZP, OŽP, OOP, OH), alebo
12. Predávajúci je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
13. z ďalších dôvodov uvedených v tejto Zmluve.
    1. Odstúpením od tejto Zmluvy zo strany Kupujúceho nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
    2. Písomné oznámenie o odstúpení od tejto Zmluvy/Objednávky/Jednotlivej kúpnej zmluvy sa doručuje druhej Zmluvnej strane doporučeným listom s doručenkou zaslaným na adresu jej sídla uvedenú v záhlaví tejto Zmluvy, alebo na adresu, ktorá bude neskôr v súlade s touto Zmluvou, preukázateľne oznámená Zmluvnej strane ako adresa pre doručovanie. Ak si Zmluvná strana, ktorej je oznámenie o odstúpení od Zmluvy určené a zaslané týmto spôsobom, toto z akéhokoľvek dôvodu neprevezme, považuje sa odstúpenie od Zmluvy za doručené na 5. deň odo dňa jeho odoslania aj keď sa adresát o jeho doručení (uložení na pošte) nedozvedel. Ak adresát odmietne oznámenie o odstúpení od Zmluvy/Objednávky/Jednotlivej kúpnej zmluvy prevziať, považuje sa toto za doručené dňom, keď bolo prevzatie odmietnuté.
    3. V prípade odstúpenia od Zmluvy a/alebo jednotlivej nákupnej Objednávky/ Jednotlivej kúpnej zmluvy si Zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia od Zmluvy a/alebo jednotlivej nákupnej Objednávky/ Jednotlivej kúpnej zmluvy, a to do tridsiatich (30) dní od zániku Zmluvy a/alebo jednotlivej nákupnej Objednávky/ Jednotlivej kúpnej zmluvy. Odstúpenie od tejto Zmluvy nemá vplyv na nákupné Objednávky/ Jednotlivé kúpne zmluvy, na základe ktorých Predávajúci dodal riadne, v súlade s touto Zmluvou a jednotlivou nákupnou Objednávkou/ Jednotlivou kúpnou zmluvou Vozidlá; tieto zostávajú v platnosti a Zmluvné strany si plnenia z takých nákupných Objednávok/ Jednotlivých kúpnych zmlúv nevracajú. Uvedené neplatí, ak dôvodom na odstúpenie od tejto Zmluvy je porušenie povinností pri dodaní Vozidla podľa príslušnej nákupnej Objednávky/ Jednotlivej kúpnej zmluvy.
    4. Kupujúci je oprávnený písomne vypovedať túto Zmluvu aj bez uvedenia dôvodu s jednomesačnou  (1) výpovednou lehotou, a to doporučeným listom s doručenkou zaslaným na adresu sídla Predávajúceho uvedenú v záhlaví tejto Zmluvy, alebo na adresu, ktorá bude neskôr v súlade s touto Zmluvou, preukázateľne oznámená Kupujúcemu ako adresa pre doručovanie. Ak si Predávajúci výpoveď z akéhokoľvek dôvodu neprevezme, považuje sa výpoveď za doručenú na 5. deň odo dňa jej odoslania aj keď sa predávajúci o doručení (uložení na pošte) nedozvedel. Ak Predávajúci odmietne výpoveď prevziať, považuje sa výpoveď za doučenú dňom, keď bolo prevzatie odmietnuté. Výpovedná lehota začne plynúť prvým dňom kalendárneho mesiaca nasledujúceho po doručení výpovede.
    5. V prípade výpovede Zmluvy, vypovedanie nemá vplyv na platnosť a účinnosť jednotlivých nákupných Objednávok/Jednotlivých kúpnych zmlúv zaslaných Kupujúcim a potvrdených Predávajúcim.
    6. Odstúpením alebo výpoveďou tejto Zmluvy zo strany Kupujúceho nie je dotknuté jej právo na uplatnenie si svojich nárokov vyplývajúcich z porušenia Zmluvy, vrátane oprávnenia na náhradu prípadnej škody.
    7. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy alebo vzhľadom na svoju povahu majú trvať aj po ukončení tejto Zmluvy.

Článok X

Sankcie

* 1. Zmluvné strany sa dohodli, že v prípade ak bude Predávajúci v omeškaní s dodaním Vozidla/Vozidiel podľa tejto Zmluvy, Objednávky alebo Jednotlivej kúpnej zmluvy, Kupujúci je oprávnený požadovať zaplatenie zmluvnej pokuty za každý aj začatý deň omeškania s plnením vo výške 0,5 % z kúpnej ceny bez DPH uvedenej v nákupnej Objednávke/ Jednotlivej kúpnej zmluve, ktorej sa oneskorené plnenie týka.
  2. V prípade, ak Predávajúci neodstráni vady Vozidla v lehote podľa článku VII tejto Zmluvy, Kupujúci je oprávnený požadovať zaplatenie zmluvnej pokuty za každý aj začatý deň omeškania vo výške 200,- EUR (dvesto eur).
  3. Zmluvné strany sa dohodli, že v prípade ak bude Kupujúci v omeškaní so zaplatením kúpnej ceny za dodané Vozidlá, má Predávajúci právo požadovať od Kupujúceho zaplatenie úroku z omeškania vo výške 0,05 % z nezaplatenej sumy, za každý deň omeškania.
  4. Kupujúci je oprávnený žiadať od Predávajúceho zaplatenie zmluvnej pokuty v nižšie stanovenej výške v prípade, ak Predávajúcemu, jeho zamestnancovi alebo pracovníkovi bolo preukázané nasledovné porušenie všeobecne záväzných právnych predpisov alebo zmluvných povinností:

1. 200,- EUR (dvesto eur) v prípade zistenia požitia alkoholu, ako výsledku pozitívneho testu na alkohol, užitia omamných a psychotropných látok v organizme testovanej osoby alebo ich vnášanie do areálu Kupujúceho,
2. 500,- EUR v (päťsto eur) prípade porušenie zákazu fajčenia v areáli Kupujúceho,
3. 2 000,- EUR (dvetisíc eur) v prípade porušenia povinnosti mlčanlivosti stanovenej všeobecne záväzným právnym predpisom, a/alebo dohodnutú v tejto Zmluve.
   1. V prípade obzvlášť závažného porušenia HSE predpisov Predávajúcim, je Kupujúci oprávnený vyúčtovať Predávajúcemu zmluvnú pokutu vo výške 3 000,- EUR (tri tisíc eur) a je oprávnený odstúpiť od tejto Zmluvy. Zároveň to má za následok trvalý zákaz pre zamestnanca alebo pracovníka Predávajúceho vykonávať akékoľvek služby pre Kupujúceho. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu. Zmluvné strany sa dohodli, že značnou škodu je škoda presahujúca sumu 20 000,- EUR.
   2. Kupujúci je oprávnený požadovať náhradu škody spôsobenú porušením povinnosti, na ktorú sa vzťahuje zmluvná pokuta podľa tohto článku. Kupujúci je oprávnený domáhať sa náhrady škody prevyšujúcej zmluvnú pokutu.

**Článok XI**

**Mlčanlivosť**

* 1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
  2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:

1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Kupujúcim,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.

**Článok XII**

**Vyššia moc**

* 1. Nie je porušením Zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vyššia moc (vis maior), ktorý vydajú príslušné úrady alebo organizácia krajiny pôvodu.
  2. Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).
  3. Ak doba trvania okolností vylučujúcich zodpovednosť (vis maior) presahuje tridsať (30) dní, Zmluvné strany sú povinné viesť rokovania o možnej zmene/úprave tejto zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo Zmluvných strán je oprávnená odstúpiť od tejto Zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto Zmluvy.
  4. Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto Zmluvy v dôsledku okolností vylučujúcich zodpovednosť (vis maior) je povinná oznámiť písomne druhej Zmluvnej strane hrozbu alebo vznik okolností vylučujúcich zodpovednosť (vis maior) spolu s ich dôsledkami a predpokladaným časom ich trvania. Tieto informácie je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (vis maior) bude niesť Zmluvná strana zodpovedná za takéto neskoré oznámenie.

**Článok XIII**

**Subdodávatelia**

2. 1. Predávajúci je oprávnený zadať časť zákazky subdodávateľovi, pričom zodpovedá Kupujúcemu akoby plnil sám. Subdodávateľom/ subdodávateľmi v čase uzavretia tejto Zmluvy v súlade s Verejným obstarávaním je / sú subdodávatelia uvedení v Prílohe č. 3 tejto Zmluvy.
   2. Predávajúci je oprávnený zmeniť subdodávateľa iba so súhlasom Kupujúceho a je povinný oznámiť Kupujúcemu pred plánovanou zmenou:
3. identifikačné údaje nového subdodávateľa, vrátane údajov o osobe oprávnenej konať za subdodávateľa, v rozsahu meno a priezvisko, trvalý pobyt, pozícia, dátum narodenia,
4. podiel na zákazky, ktorý bude plniť nový subdodávateľ,
5. dôvody zmeny subdodávateľa ako aj dopady zmeny subdodávateľa na Kupujúceho.
   1. Kupujúci sa vyjadrí k navrhovanému subdodávateľovi do štrnástich (14) dní odo dňa doručenia žiadosti o zmenu subdodávateľa.
   2. Predávajúci je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, zápis do registra partnerov verejného sektora podľa zákona č. 315/2016 Z.z. oregistri partnerov verejného sektora a o zmene a doplnení niektorých zákonov v znení neskorších predpisov, pričom splnenie týchto podmienok je Predávajúci povinný kedykoľvek na žiadosť Kupujúceho bezodkladne preukázať.
   3. Kupujúci je oprávnený rozhodnúť o nechválení subdodávateľa alebo vylúčiť subdodávateľa aj bez udania dôvodu, pričom Predávajúci je povinný riadiť sa takýmto rozhodnutím Kupujúceho a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto Zmluvy vlastné kapacity.
   4. Predávajúci je povinný Kupujúcemu bezodkladne oznámiť akúkoľvek zmenu údajov o subdodávateľovi, vrátane údajov o osobe oprávnenej konať za subdodávateľa.
   5. Predávajúci je povinný zabezpečiť zmluvou so subdodávateľom, aby sa povinnosti Predávajúceho a práva Kupujúceho podľa tejto Zmluvy primerane vzťahovali aj na vzťahy medzi Predávajúcim a subdodávateľom.

**Článok XIV**

Spoločné a záverečné ustanovenia

* 1. Pokiaľ nie je v Zmluve uvedené inak, budú sa vzájomné vzťahy Zmluvných strán, ktoré vznikli na základe tejto Zmluvy a ktoré nie sú v nej výslovne upravené, riadiť príslušnými ustanoveniami Obchodného zákonníka a ostatných všeobecne záväzných právnych predpisov Slovenskej republiky.
  2. Predávajúci vyhlasuje, že sa oboznámil s Etickým kódexom zverejneným na web stránke Kupujúceho zaväzuje sa ho primerane dodržiavať.
  3. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
  4. Kupujúci ako prevádzkovateľ osobných údajov týmto informuje Predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Kupujúci spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak, alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Kupujúceho právo:
  5. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
  6. namietať spracúvanie svojich osobných údajov;
  7. na prenosnosť osobných údajov;
  8. podať návrh na začatie konania na Úrade na ochranu osobných údajov SR. Ďalšie informácie o spracúvaní osobných údajov je možné nájsť aj na webovej stránke Kupujúceho (ďalej len „**Informácie o ochrane osobných údajov**“).
  9. Predávajúci podpisom Zmluvy potvrdzuje:

1. správnosť a pravdivosť osobných údajov, ktoré sa ho týkajú a sú uvedené v tejto Zmluve,
2. že mu boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Kupujúcemu v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
   1. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
   2. Kupujúci je oprávnený postúpiť/previesť túto Zmluvu, alebo jej časť, ako aj jednotlivé práva a povinnosti vyplývajúce mu z tejto Zmluvy na tretiu osobu s tým, že je povinný toto písomne vopred oznámiť Predávajúcemu. Podpisom tejto Zmluvy Predávajúci dáva svoj neodvolateľný súhlas s takýmto postúpením/prevodom.
   3. Zmluvu možno dopĺňať alebo meniť výhradne formou písomných dodatkov k tejto Zmluve podpísaných oboma zmluvnými stranami, ktoré sa po podpísaní stávajú neoddeliteľnou súčasťou tejto Zmluvy.
   4. Táto Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   5. Zmluva je vyhotovená v troch (3) rovnopisoch, dva (2) rovnopisy sú určené pre Kupujúceho a jeden (1) rovnopis pre Predávajúceho.
   6. Pokiaľ niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
   7. Neoddeliteľnou súčasťou tejto Zmluvy je:

Príloha č. 1 – Cena Vozidiel

Príloha č. 2 – Technická špecifikácia

Príloha č. 3 – Zoznam subdodávateľov

* 1. Zmluvné strany vyhlasujú, že Zmluvu uzatvorili slobodne, vážne, nie v tiesni, ani za jednostranne nevýhodných podmienok, čo dosvedčujú svojimi podpismi.

V Bratislave dňa ...................... V ......................... dňa .....................

**Kupujúci: Predávajúci:**

..................................................... ...........................................................

**OLO a.s.**

Ing. Martin Maslák

predseda predstavenstva

....................................................

**OLO a.s.**

Ing. Andrej Rutkovský

člen predstavenstva

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Príloha zmluvy č. 3 | |  |  |  |  |  |  |
|  |  | **Zoznam známych subdodávateľov** | | | | | |  |
|  |  |  |  |  |  |  |  |  |
|  |  |  |  |  |  |  |  |  |
| **Por. č.** | **Identifikácia navrhnutého subdodávateľa** | **Identifikácia príslušného plnenia** | **Rozsah plnenia vyjadrený sumou** | **Dátum požiadania o schválenie** | **Dátum overenia splnenia zmluvných požiadaviek** | **Dátum schválenia navrhovaného subdodávateľa** | **Dátum ukončenia plnenia schváleného subdodávateľa** | **Podpis a meno osoby, ktorá overila a schválila subdodávateľa** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |